open-index/open-wikipedia-markdown huggingface dataset:
เจ้าชายคินาชิ โนะ คารุ

**เจ้าชายคินาชิ โนะ คารุ** () เป็นเจ้าชายญี่ปุ่น โดยเป็นพระราชโอรสในจักรพรรดิอิงเงียว

เจ้าชายคินาชิ โนะ คารุ เจ้าหญิงคารุ โนะ โออิรัตสึเมะ เจ้าชายอานาโฮะ (จักรพรรดิอังโก) และเจ้าชายโอฮัตสึเซะ วากาตาเกะ (จักรพรรดิยูเรียกุ) พระราชสมภพเป็นพระราชโอรสธิดาในจักรพรรดิอิงเงียวกับโอชิซากะ โนะ โอนากัตสึฮิเมะ เจ้าชายคินาชิ โนะ คารุเป็นพระราชโอรสองค์แรกในพระราชบิดาของพระองค์

เจ้าชายคินาชิ โนะ คารุได้รับเลือกเป็นมกุฎราชกุมาร แต่ถูกกล่าวหาว่ามีความสัมพันธ์ระหว่างพี่น้องกับเจ้าหญิงคารุ โนะ โออิรัตสึเมะ

หลังพระราชบิดาสวรรคต อานาโฮะสู้รบกับคินาชิ โนะ คารุ โดยอานาโฮะเอาชนะพระองค์ได้ แล้วขึ้นครองราชย์เป็นจักรพรรดิอังโกะ 

*[[โคจิกิ]]*รายงานว่าคินาชิถูกส่งไปเนรเทศที่แคว้นอิโยะ จากนั้นจึงทำการอัตวินิบาตกรรม ส่วน*[[นิฮงโชกิ]]*รายงานว่า คารุ โนะ โออิรัตสึเมะถูกส่งไปเนรเทศที่แคว้นอิโยะในรัชสมัยของพระราชบิดาของพระนางเนื่องด้วยความสัมพันธ์ระหว่างพี่น้อง และเจ้าชายคินาชิ โนะ คารุทรงทำการอัตวินิบาตกรรมในช่วงที่ทำสงครามกับอานาโฮะ

## อ้างอิง


## แหล่งข้อมูลอื่น
**[https://web.archive.org/web/20080618090904/http://nihonshoki.wikidot.com/ Nihon Shoki]* Online English translations. Scroll 13 - Emperors Ingyo and Anko

หมวดหมู่:การร่วมประเวณีกับญาติสนิท
หมวดหมู่:บุคคลในยุคโคฟุง
หมวดหมู่:อัตวินิบาตกรรมในประเทศญี่ปุ่น
หมวดหมู่:พระราชโอรสในจักรพรรดิญี่ปุ่น
เนรมิตรหนัง ฟิล์ม

**บริษัท เนรมิตรหนัง ฟิล์ม จำกัด** เป็นบริษัทผลิตภาพยนตร์ไทย จัดจำหน่ายภาพยนตร์ โรงภาพยนตร์ และโรงมหรสพอื่นประกอบธุรกิจผลิต รับจ้างผลิต รายการวิทยุ โทรทัศน์ รวมถึงงานด้านบันเทิง ก่อตั้งเมื่อ พ.ศ. 2564 ด้วยทุนจดทะเบียน 15 ล้านบาท มีกนกวรรณ วัชระ เป็น ประธานเจ้าหน้าที่บริหาร 

ผลงานภาพยนตร์เรื่องแรกคือ *[[4 KINGS อาชีวะ ยุค 90]]* ออกฉายวันที่ 9 ธันวาคม พ.ศ. 2564 โดยทำรายได้ 170 ล้านบาท จากนั้นบริษัท ไททัน แคปปิตอล กรุ๊ป โฮลดิ้งส์ จํากัด ได้เข้าซื้อกิจการ บริษัท เนรมิตรหนัง ฟิล์ม จำกัด โดยบริษัทฯ ได้เพิ่มทุนจดทะเบียนอีก 100 ล้านบาท (ชำระเต็ม) ให้กับเนรมิตรหนัง ฟิล์ม รวมเป็น 115 ล้านบาท 

เนรมิตรหนัง ฟิล์ม ผลิตภาพยนตร์หลากหลายแนวเช่น แนวไซไฟผจญภัย, ผี-สยองขวัญ, โรแมนติก-คอเมดี, แนววาย ฯลฯ

พ.ศ. 2567 เนรมิตรหนัง ฟิล์ม ได้ร่วมงานกับวอร์เนอร์บราเธอส์เป็นผู้จัดจำหน่ายหนังเรื่อง *[[ตาคลี เจเนซิส]]* เพื่อออกฉายต่างประเทศ
## ผลงาน
### ภาพยนตร์

## อ้างอิง

หมวดหมู่:บริษัทผลิตภาพยนตร์ของไทย
หมวดหมู่:ธุรกิจภาพยนตร์
หมวดหมู่:ผู้จำหน่ายภาพยนตร์ของไทย
หมวดหมู่:บริษัทไทยที่ก่อตั้งในปี พ.ศ. 2564
ลิปโปเซ็นเตอร์ (ฮ่องกง)

**ลิปโปเซ็นเตอร์** (; ) หรือชื่อเดิม **บอนด์เซ็นเตอร์** (; ) เป็นตึกระฟ้าคู่ในฮ่องกง ก่อสร้างแล้วเสร็จในปี 1988 ตั้งอยู่ที่เลขที่ 89 ควีนส์เวย์ในย่านแอ็ดมิรัลตีบนเกาะฮ่องกง ใกล้กับสถานีแอ็ดมิรัลตี อาคาร I มีความสูง  46 ชั้น และอาคาร II มีความสูง  42 ชั้น ลิปโปเซ็นเตอร์ถือเป็นการพัฒนาสำคัญในใจกลางของย่านแอ็ดมิรัลตีบนพื้นที่ขนาด 1.3 ล้านตารางฟุต ประกอบด้วยอาคารสำนักงานสองอาคารและพื้นที่ค้าขายในชั้นล่าง

อาคารมีแปลนเป็นรูปแปดเหลี่ยม ด้านนอกคลุมด้วยกระจกสะท้อนแสงสีน้ำเงินเข้มแบบกำแพงผ้าม่าน เป็นผลงานออกแบบโดยสถาปนิกชาวอเมริกัน พอล รูดอล์ฟ ซึ่งในเวลานั้นทำงานเป็นที่ปรึกษาให้กับ Wong & Ouyang

## ประวัติ
หลังอาคารสร้างเสร็จในปี 1987 ซาวิลส์อินเวสต์เมินต์แมเนจเมินต์เข้ามาเป็นผู้บริหารอาคาร หลังจากปี 1988 เป็นต้นมา เจ้าของอาคารที่เข้ามาบริหารล้วนแล้วแต่ประสบปัญหาทางการเงินกันทุกราย บริษัทเครือญาติของตระกูล กวี่ หลง เต็ก จากสิงคโปร์ ขายหุ้นส่วนส่วนใหญ่ของอาคารขณะยังก่อสร้างอยู่ให้กับแอลัน บอนด์ ผู้ที่ในสี่ปี่ต่อมาถูกประกาศเป็นบุคคลล้มละลาย พร้อม ๆ กับบริษัทบอนด์คอร์เปอเรชั่นขแงเขา หลังบริษัทที่เข้ามาบริหารล้วนประสบปัญหาทางการเงิน ท้ายที่สุดอาคารตกเป็นของแพเรกรีนอินเวสเมินต์ ซึ่งต่อมาก็ล้มละลายเช่นกัน จนกระทั่งเป็นของลิปโปกรุ๊ป จากอินโดนีเซีย ซึ่งเป็นเจ้าของเดี่ยวที่ถือหุ้นมากที่สุด ที่ปรึกษาด้านฮวงจุ้ยในฮ่องกงเสนอว่าอาคารมีฮวงจุ้ยไม่ดีเนื่องมาจากลักษณะของกำแพงกระจกที่ยื่นออกมาเป็นรูปตัวอักษร C (คนท้องถิ่นมักเรียกว่าเป็นโคอาลาเกาะต้นไม้) กระนั้นก็ตาม ที่ปรึกษาด้านฮวงจุ้ยของแพเรกรีนระบุว่าอาคารไม่ได้มีปัญหาฮวงจุ้ย

## อ้างอิง

หมวดหมู่:ก่อตั้งในฮ่องกงในปี พ.ศ. 2531
หมวดหมู่:ตึกระฟ้าในฮ่องกง
อิจิโนเบะ โนะ โอชิวะ

**อิจิโนเบะ โนะ โอชิวะ** (; กลางคริสต์ศตวรรษที่ 5 - ค.ศ. 456) เป็นพระราชโอรสองค์โตในจักรพรรดิริจู และเป็นพระราชบิดาในเจ้าชายโวเกะ (袁祁王) และเจ้าชายโอเกะ (億計) ทั้งสองภายหลังรู้จักกันในพระนามจักรพรรดิเค็นโซ และจักรพรรดินิงเก็ง พระองค์มีพระมเหสีนามวาเอะ-ฮิเมะ  

แม้ว่าไม่สามารถกำหนดวันที่แน่นอนให้กับช่วงชีวิตหรือรัชสมัยของช่วงเวลานี้ได้ แต่รัชสมัยของจักรพรรดิอังโกถือว่าอยู่ในช่วง ค.ศ. 456 ถึง 479 และโอชิวะสิ้นพระชนม์ในรัชสมัยของอังโก

## ประวัติตามธรรมเนียม
*[[นิฮงโชกิ]]*บันทึกไว้ว่า โอชิวะถูกปลงพระชนม์ในอุบัติเหตุจากการล่าสัตว์โดยจักรพรรดิยูเรียกุ จักรพรรดิเซเนทรงรับเลี้ยงพระโอรสของพะรองค์เป็นทายาทผู้สืบทอด ทั้งสองมีพระนามว่า เจ้าชายโวเกะและเจ้าชายโอเกะ

## อ้างอิง
ธอร์คิลด์ โฟก์เด

**ธอร์คิลด์ โฟก์เด** (; 18 กรกฎาคม ค.ศ. 1965 – ) เป็นเจ้าหน้าที่ตำรวจชาวเดนมาร์กและปัจจุบันเป็นผู้บัญชาการกองกำลังตำรวจแห่งชาติเดนมาร์ก เขาได้รับตำแหน่งผู้บัญชาการตำรวจแห่งชาติเมื่อวันที่ 1 มีนาคม ค.ศ. 2020 แทนที่เยนส์ เฮนริก ฮอยปีแยร์

## ชีวิตช่วงต้น
โฟก์เดสำเร็จการศึกษานิติศาสตรมหาบัณฑิตจากมหาวิทยาลัยออร์ฮูสตั้งแต่ ค.ศ. 1991 เขาเป็นอดีตเสมียนกระทรวงยุติธรรมและสำนักนายกรัฐมนตรี นอกจากนี้ เขายังทำหน้าที่เป็นตุลาการในศาลรอสกิลด์ตั้งแต่ ค.ศ. 1993 ถึง ค.ศ. 1994

## อาชีพตำรวจ
ใน ค.ศ. 2009 โฟก์เดได้รับการว่าจ้างให้เป็นโพลิทิดิเรเทอร์ในกองกำลังตำรวจซีแลนด์เหนือ และต่อมาในปี ค.ศ. 2012 ในตำแหน่งโพลิทิดิเรเทอร์ของริจสโปลีเทียท์ ครั้นตั้งแต่ ค.ศ. 2013 ถึง 2017 เขาดำรงตำแหน่งโพลิทิดิเรเทอร์ของกองกำลังตำรวจโคเปนเฮเกน

ซึ่งในเดือนเมษายน ค.ศ. 2017 เขาได้รับตำแหน่งผู้บริหารกรมราชทัณฑ์และคุมประพฤติของเดนมาร์ก

เมื่อวันที่ 24 สิงหาคม ค.ศ. 2022 โฟก์เดได้รับการปลดจากราชการหลังการสังหารมิงค์ในประเทศเดนมาร์ก ค.ศ. 2020 และถูกเรียกตัวไปสอบสวนอย่างเป็นทางการรวมถึงพิจารณาวินัย อย่างไรก็ตาม เขาได้รับการแต่งตั้งให้เป็นผู้บัญชาการตำรวจแห่งชาติอีกครั้งเมื่อวันที่ 10 กุมภาพันธ์ หลังจากการสอบสวนเบื้องต้นเสร็จสิ้นอย่างเป็นทางการแล้ว และสรุปว่าเขาไม่ได้กระทำความผิดใด ๆ

## อ้างอิง

หมวดหมู่:ตำรวจชาวเดนมาร์ก
หนามในเนื้อ

**หนามในเนื้อ** () เป็นวลีที่มีต้นกำเนิดมาจากพันธสัญญาใหม่ซึ่งใช้กล่าวถึงความยุ่งยากหรือปัญหาในชีวิต โดยนำมาจากการใช้วลีนี้โดยเปาโลอัครทูตในจดหมายของนักบุญเปาโลถึงชาวโครินธ์ ฉบับที่ 2 12:7–9:

ความอื่น ๆ ในคัมภีร์ฮีบรูที่มีการใช้คำว่า "หนาม" ในเชิงอุปลักษณ์ ได้แก่:

คำแปลภาษาอังกฤษมาตรฐานของ "หนามในเนื้อ" คือ "thorn in the flesh" เป็นที่นิยมจากคัมภีร์ไบเบิลฉบับพระเจ้าเจมส์ในปี ค.ศ. 1611 ในคำแปลของฉบับก่อนหน้านั้น คัมภีร์ไบเบิลทินเดลในปี ค.ศ. 1526 ใช้คำว่า "vnquyetnes" ("ความไม่สงบ") แทนที่จะเป็นคำว่า "thorn" ("หนาม") และคัมภีร์ไบเบิลเจนีวาในปี ค.ศ. 1557 กล่าวถึงด้วยวลีว่า "pricke in the fleshe"

## อ้างอิง

* 

หมวดหมู่:คำและวลีในพันธสัญญาใหม่
หมวดหมู่:เปาโลอัครทูต
หมวดหมู่:คำศัพท์ศาสนาคริสต์
หมวดหมู่:จดหมายของนักบุญเปาโลถึงชาวโครินธ์ ฉบับที่ 2
อารามเอร์เดเนโซ

**อารามเอร์เดเนโซ** (, ทิเบต: ལྷུན་གྲུབ་བདེ་ཆེན་གླིང་, *lhun grub bde chen gling*; ) เป็นอารามพุทธในประเทศมองโกเลียที่เก่าแก่ที่สุดแห่งหนึ่ง ตั้งอยู่ในจังหวัดออวอร์ฮังไก ห่างไปสองกิโลเมตรจากนครฮาร์ฮอริน ติดกับนครโบราณการาโกรัม อารามได้รับการขึ้นทะเบียนเป็นแหล่งมรดกโลกในฐานะส่วนหนึ่งของภูมิทัศน์ทางวัฒนธรรมหุบเขาออร์ฮอน อารามนี้เป็นอารามนิกายเกอลุกปะในศาสนาพุทธแบบทิเบต

ในผี 1939 ผู้นำคอมมิวนิสต์ ฮอร์โลกิน โชยบัลซัน มีคำสั่งให้ทำลายอารามทิ้ง เช่นเดียวกับอารามพุทธแห่งอื่น ๆ ในประเทศ รวมถึงสั่งฆ่าพระสงฆ์หลายหมื่นรูปในมองโกเลีย วัดขนาดเล็กสามหลังและกำแพงภายนอกที่เป็นสถูปเหลือรอดจากการสั่งทำลายครั้งนี้ ในปี 1944 โจเซฟ สตาลิน กดดันให้ทางการมองโกเลียอนุรักษ์สภาพของอารามเอร์เดเนโซ และอารามกันดันเทกชินเลน ไว้เพื่อเป็นสิ่งปลูกสร้างสำหรับชาวต่างชาติมาเยี่ยมชม เช่น รองประธานาธิบดีสหรัฐ เฮนรี วอลเลส เพื่อยืนยันว่ารัฐคอมมิวนิสต์นี้มีเสรีภาพในการนับถือศาสนาอยู่ ในปี 1947 อารามแปรสภาพมาเป็นพิพิธภัณฑ์และสิ้นสภาพการใช้งานทางศาสนา

## อ้างอิง

หมวดหมู่:สิ่งก่อสร้างในประเทศมองโกเลีย
สาวกเจ็ดสิบคน

**สาวกเจ็ดสิบคน** (; กรีก: ἑβδομήκοντα μαθητές, *hebdomikonta mathetes*) ในธรรมเนียมของศาสนาคริสต์ตะวันออกเรียกว่า **อัครทูตเจ็ดสิบคน** (; Greek: ἑβδομήκοντα απόστολοι, *hebdomikonta apostoloi*) เป็นกลุ่มผู้แทนในช่วงต้น ๆ ของพระเยซูที่ถูกกล่าวถึงในพระวรสารนักบุญลูกา จำนวนของสาวกเหล่านี้มีความแตกต่างออกไประหว่าง 70 คนหรือ 72 คนขึ้นกับสำเนาต้นฉบับ

ความจากลูกา 10 ในพระวรสารนักบุญลูกาซึ่งเป็นพระวรสารเพียงเล่มเดียวที่กล่าวถึงสาวกเหล่านี้ มีพระบัญชาที่เฉพาะเจาะจงสำหรับพันธกิจ เริ่มด้วยความว่า (ในพระคริสตธรรมคัมภีร์ ฉบับมาตรฐาน):

ในศาสนาคริสต์ตะวันตก สาวกเหล่านี้มักเรียกว่าเป็นสาวก ในขณะที่ศาสนาคริสต์ตะวันออกมักเรียกว่าเป็นอัครทูต คำทั้งสองในภาษากรีกต้นฉบับใช้ในเชิงพรรณนา โดย*อัครทูต*หมายถึงผู้ที่ถูกส่งไปทำพันธกิจ (ภาษากรีกใช้รูปคำกริยาว่า *apesteilen*) ในขณะที่*สาวก*มีความหมายถึงนักเรียน แต่ในสองธรรมเนียมมีความแตกต่างกันในเรื่องขอบเขตของคำว่า*อัครทูต*และ*สาวก*

## อ้างอิง

## แหล่งข้อมูลอื่น

*Luke 10 in Greek
* Luke 10 in Greek transliterated
* ''The Seventy Apostles''
* ''The Book of the Bee'', chapter XLIX "The names of the Apostles in order" by Solomon, Nestorian bishop of Basra, 13th century (edited by Ernest A. Wallace Budge, 1886)
* ''"Oldest Church" in Rihad Jordan Discovery "Ridiculous," Critics Say''


หมวดหมู่:พันธกิจในศาสนาคริสต์
หมวดหมู่:คำศัพท์ศาสนาคริสต์
หมวดหมู่:สาวกของพระเยซู
หมวดหมู่:เหตุการณ์ในพระวรสาร
หมวดหมู่:พระวรสารนักบุญลูกา
หมวดหมู่:บุคคลนิรนามในคัมภีร์ไบเบิล
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2538** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

## อ้างอิง

พะเยา
หมวดหมู่:การเลือกตั้งในจังหวัดพะเยา
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดพะเยา]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

พะเยา
หมวดหมู่:การเลือกตั้งในจังหวัดพะเยา
การเลือกตั้งนายกองค์การบริหารส่วนจังหวัดขอนแก่น พ.ศ. 2567

**การเลือกตั้ง[[นายกองค์การบริหารส่วนจังหวัด]]ขอนแก่น พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567

สืบเนื่องจากพงษ์ศักดิ์ ตั้งวานิชกพงษ์ ได้ลาออกจากตำแหน่งเมื่อวันที่ 13 กันยายน พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[วัฒนา ช่างเหลา]]
อดีตเลขานุการรัฐมนตรีช่วยว่าการกระทรวงมหาดไทย ประธานสโมสรฟุตบอลขอนแก่น ยูไนเต็ด และอดีต สส.ขอนแก่น เขต 2 พรรคภูมิใจไทย ปัจจุบันเป็นสมาชิกพรรคเพื่อไทย

### หมายเลข 2: [[พงษ์ศักดิ์ ตั้งวานิชกพงษ์]]
อดีตนายกองค์การบริหารส่วนจังหวัดขอนแก่น

### หมายเลข 3: [[โตบูรพา สิมมาทัน]]
อดีตผู้สมัคร สส.ขอนแก่น เขต 1 พรรคเสรีรวมไทย พรรคประชาชาติ และ พรรคพลังประเทศไทย

### หมายเลข 4: [[ณัฏฐ์ ก้อนคำ]]
อดีตผู้สมัคร สส.ขอนแก่น เขต 8 พรรคประชาธิปัตย์ (ขาดคุณสมบัติ)

## ผลการเลือกตั้ง

## อ้างอิง

## แหล่งข้อมูลอื่น

ขอนแก่น
หมวดหมู่:การเลือกตั้งในจังหวัดขอนแก่น
การเลือกตั้งนายกองค์การบริหารส่วนจังหวัดสุโขทัย พ.ศ. 2567

**การเลือกตั้ง[[นายกองค์การบริหารส่วนจังหวัด]]สุโขทัย พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 3 พฤศจิกายน พ.ศ. 2567

สืบเนื่องจากมนู พุกประเสริฐ ได้ลาออกจากตำแหน่งเมื่อวันที่ 19 กันยายน พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[มนู พุกประเสริฐ]]
อดีตนายกองค์การบริหารส่วนจังหวัดสุโขทัย สังกัด พรรคเพื่อไทย

### หมายเลข 2: [[โด่ง แสวงลาภ]]
ทนายความ, นายกสมาคมผู้ปกครองและครูโรงเรียนเมืองเชลียง อดีตผู้สมัคร สส.สุโขทัย เขต 3 พรรคประชาธิปัตย์ ในปี พ.ศ. 2562 และอดีตสมาชิกพรรคประชาธิปัตย์ (ลาออกปี 2563)

### หมายเลข 3: [[วศินภัทร์ กิตตินันท์พาณิช]]
อดีตรองนายกองค์การบริหารส่วนตำบลวังน้ำขาว และอดีตผู้สมัคร สส.สุโขทัย เขต 2 พรรคก้าวไกล ปัจจุบันเป็นสมาชิกพรรคประชาชน ลงสมัครในนามกลุ่มก้าวเปลี่ยนสุโขทัย

## ผลการเลือกตั้ง

## อ้างอิง

## แหล่งข้อมูลอื่น

สุโขทัย
หมวดหมู่:การเลือกตั้งในจังหวัดสุโขทัย
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดพะเยา]] มีนาคม พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

## อ้างอิง

พะเยา
หมวดหมู่:การเลือกตั้งในจังหวัดพะเยา
ตำบลหลักหก

**หลักหก** เป็น *[[ตำบล]]* หนึ่งในอำเภอเมืองปทุมธานี จังหวัดปทุมธานี เขตปริมณฑลกรุงเทพฯ

## ประวัติศาสตร์
ชื่อ "หลักหก" หมายถึง "หลักกิโลเมตรที่ 6" ซึ่งอ้างอิงถึงหลักกิโลเมตรที่หกของคลองเปรมประชากร คลองที่ถูกขุดขึ้นในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เชื่อมกรุงเทพฯ ไปยังอำเภอบางปะอินในจังหวัดพระนครศรีอยุธยา โดยคลองนี้ไหลผ่านพื้นที่นี้

หลักหกได้รับการยกระดับเป็นเทศบาลตำบลจากองค์การบริหารส่วนตำบล (อบต.) เมื่อวันที่ 24 สิงหาคม 2550

ในสมัยอยุธยา พื้นที่รอบ ๆ หลักหกถูกใช้ในการปลูกข้าวและอ้อยเพื่อส่งไปเลี้ยงช้างเผือกในราชสำนัก

เมื่อมาถึงสมัยรัตนโกสินทร์ พื้นที่นี้ถูกปล่อยทิ้งร้าง ในรัชสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) พระพิสณฑ์สมบัติบริบูรณ์ (ยิ้ม พิศลยบุตร) ข้าราชสำนักใน *[[จตุสดมภ์|กรมท่าซ้าย]]* (เทียบได้กับกรมการจีนในสยาม) ได้นำชาวจีนมาบุกเบิกการปลูกอ้อย รวมถึงสร้างโรงหีบอ้อย ต่อมาเปลี่ยนเป็นการปลูกข้าว

## ภูมิศาสตร์
พื้นที่นี้เป็นที่ราบต่ำโดยมีแม่น้ำเจ้าพระยาไหลผ่านกลางพื้นที่ ซึ่งถูกแยกออกเป็นคลองหลายสาย อำเภอเมืองปทุมธานีตั้งอยู่ทั้งสองฝั่งของแม่น้ำ

พื้นที่ใกล้เคียงมีดังนี้ (จากทิศเหนือไปตามเข็มนาฬิกา): ตำบลบางพูนในอำเภอเดียวกัน, ตำบลประชาธิปัตย์ในอำเภอธัญบุรีและตำบลคูคตในอำเภอลำลูกกา, แขวงสีกันในเขตดอนเมือง กรุงเทพมหานคร และตำบลบ้านใหม่ในอำเภอเดียวกัน

ตำบลหลักหกอยู่ห่างจากเมืองปทุมธานีประมาณ  และห่างจากกรุงเทพมหานคร ประมาณ  โดยมีพื้นที่รวม 11.7 ตารางกิโลเมตร (ประมาณ 4.5 ตารางไมล์)

## ประชากร
มีประชากรทั้งหมด 21,704 คน (ชาย 10,242 คน หญิง 11,462 คน) ใน 11,588 ครัวเรือน ความหนาแน่นเฉลี่ยอยู่ที่ 1,855.04 คนต่อตารางกิโลเมตร

ประชากรในพื้นที่ประกอบอาชีพหลากหลาย ทั้งการเกษตร การจ้างงาน ข้าราชการ และการค้าขาย

## การปกครอง
พื้นที่นี้อยู่ภายใต้การปกครองของเทศบาลตำบลหลักหก แบ่งออกเป็น 7 หมู่บ้าน ได้แก่

## การศึกษา
ในพื้นที่มีโรงเรียนรัฐบาลสามแห่ง โรงเรียนเอกชนสี่แห่ง มหาวิทยาลัยรังสิต เป็นสถาบันการศึกษาระดับอุดมศึกษาเพียงแห่งเดียวในพื้นที่

## ศาสนสถาน
*วัดรังสิต
*วัดนาวง
*ศาลเจ้าพ่อสมบูรณ์

## สถานที่ใกล้เคียง
*หมู่บ้านเมืองเอก 
*มหาวิทยาลัยเทคโนโลยีราชมงคลธัญบุรี 

## การคมนาคม
สภาพการคมนาคมของหลักหกสะดวกสบาย เนื่องจากเป็นพื้นที่เขตเมืองที่อยู่ใกล้กับกรุงเทพฯ ตำบลนี้ถูกข้ามโดยรถไฟฟ้าสายสีแดงเข้มของการรถไฟแห่งประเทศไทย (รฟท.) โดยมีสถานีในพื้นที่คือ สถานีหลักหก (มหาวิทยาลัยรังสิต) ซึ่งเปิดใช้งานเป็นวันแรกเมื่อวันที่ 2 สิงหาคม พ.ศ. 2564 นอกจากนี้หลักหกยังสามารถเข้าถึงได้โดยสถานีคูคตของรถไฟฟ้าบีทีเอสที่อยู่ในพื้นที่ใกล้เคียง

ตำบลนี้ยังเคยให้บริการโดยที่หยุดรถไฟหลักหก (ห่างจากสถานีกรุงเทพ (หัวลำโพง) 27.61 กิโลเมตรหรือ 17.2 ไมล์) โดยมีเส้นทางรถไฟสายเหนือและเส้นทางรถไฟสายตะวันออกเฉียงเหนือผ่านบริเวณนี้ แต่ที่หยุดรถไฟซึ่งตั้งอยู่ระหว่างหลักหกและคูคต (รางรถไฟเป็นเขตแดน) และคู่ขนานกับถนนกำแพงเพชร 6 ได้ถูกยกเลิกใช้งานอย่างถาวรตั้งแต่วันที่ 15 กันยายน พ.ศ. 2563 พร้อมกับที่หยุดรถไฟสองแห่งติดต่อกัน เนื่องจากถูกแทนที่ด้วยรถไฟฟ้าสายสีแดงเข้ม

มีถนนทั้งหมด 33 สายในเขตเทศบาล แปดในนั้นถูกลงทะเบียนเป็นทางหลวง

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดปทุมธานี
หิโตปเทศ

thumb|หิโตปเทศฉบับภาษาเนปาล

**หิโตปเทศ**  (สันสกฤต: हितोपदेशः, IAST: *Hitopadeśa*, "ตำรับที่แนะนำประโยชน์เกื้อกูล") เป็นคัมภีร์อินเดียภาษาสันสกฤตประกอบด้วยนิทานอุทาหรณ์ที่มีตัวละครเป็นทั้งคนและสัตว์ คัมภีร์นี้ได้รวบรวมคำคม ความรู้ทางโลก และคำแนะนำด้านการเมืองไว้ด้วยภาษาที่เรียบง่ายและสวยงาม ได้รับการแปลเป็นหลายภาษา

ที่มาของคัมภีร์ไม่ทราบแน่ชัด แต่จากต้นฉบับตัวเขียนที่หลงเหลืออยู่ ระบุว่าแต่งขึ้น ค.ศ. 1373 (พ.ศ. 1916) อาจแต่งโดยนารายณะบัณฑิตซึ่งคงมีชีวิตอยู่ในรัชกาลพระเจ้าธวลจันทรแห่งเบงกอล เพราะปรากฏข้อความกล่าวถึงในช่วงท้ายของหิโตปเทศ นารายณะบัณฑิตได้อ้างถึงคัมภีร์ที่ใช้ในการเรียบเรียงหิโตปเทศอย่างปัญจตันตระและคัมภีร์อื่น ๆ อย่างนีติศตกะของจาณักยพราหมณ์ หรือ จาณักยศตกะ และกามันทกียนีติสาร ซึ่งเป็นวรรณกรรมนิติศาสตร์ของอินเดีย ส่วนในประเทศไทย พบอยู่ 9 สำนวน

## อ้างอิง

หมวดหมู่:คติชนอินเดีย
หมวดหมู่:คัมภีร์ภาษาสันสกฤต
หมวดหมู่:วรรณกรรมอินเดีย
หมวดหมู่:ปัญจตันตระ
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

พะเยา
หมวดหมู่:การเลือกตั้งในจังหวัดพะเยา
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

พะเยา
หมวดหมู่:การเลือกตั้งในจังหวัดพะเยา
น้อยคือมาก

**น้อยคือมาก** หรือ **น้อยแต่มาก** () เป็นหลักการที่ปรากฏในหลายสาขาและธรรมเนียม โดยมีความหมายหมายถึงการทำสิ่งต่าง ๆ ให้เรียบง่าย คล้ายกับแนวคิดของคติจุลนิยม ในบริบทของสถาปัตยกรรมและการออกแบบนั้น มีรากฐานมาจากแนวคิดว่าความเรียบง่ายและความชัดเจนจะนำไปสู่การออกแบบที่ดี โดยที่แนวคิดนี้มักสัมพันธ์กับขบวนการสมัยใหม่

ในแวดวงสถาปัตยกรรมมักให้ที่มาของประโยคนี้ว่ามาจากสถาปนิกชาวเยอรมัน ลุดวิก มีส ฟัน แดร์ โรเฮอ กระนั้นไม่เป็นความจริง หนึ่งในสถาปนิกแถวหน้าของขบวนการสมัยใหม่ที่นำเอาคติ "น้อยคือมาก" มาใช้ในการออกแบบทางสถาปัตยกรรมเพื่อสะท้อนความสวยงามในความเรียบง่ายและการใช้งาน

แนวคิดนี้แม้จะได้รับการชื่นชอบโดยทั่วไป แต่ก็ถูกวิพากษ์วิจารณ์ว่าในบางครั้งอาจนำไปสู่การคิดที่แข็งทื่อมากจนเกินไป

## อ้างอิง

หมวดหมู่:คำพังเพย
เจมส์ เค. สไตเนอร์

**เจมส์ เคนเนธ สไตเนอร์** (, , 22 กรกฎาคม 1934 – 22 มกราคม 2024) เป็นศัลยแพทย์กระดูกและข้อชาวอเมริกันในรัฐแคลิฟอร์เนีย ผู้มีบทบาทสำคัญในการพัฒนาระบบ Advanced trauma life support (ATLS) หลังประสบอุบัติเหตุทางการบินในรัฐเนแบรสกา

เขาเสียชีวิตในวันที่ 22 มกราคม 2024 สิริอายุ 89 ปี

## อุบัติเหตุการบิน
เมื่อวันที่ 17 กุมภาพันธ์ 1976 หลังเข้าร่วมงานสมรสแห่งหนึ่ง สไตเนอร์ขับเครื่องบินส่วนตัวบีชคราฟท์บารอนขนาดหกที่นั่งจากลอสแอนเจลิสเพื่อกลับบ้านในลินเคิล์น รัฐเนแบรสกา บนเครื่องบินมีผู้โดยสารอื่นได้แก่ ภรรยา ชาร์ลีน สไตเนอร์ (Charlene Styner) และบุตรอีกสี่คน เขาขับเครื่องบินลงจอดที่นิวเม็กซิโกเพื่อเติมน้ำมัน จากนั้นจึงบินต่อผ่านรัฐเท็กซัส, โอกลาโฮมา และแคนซัส ขณะเข้าสู่น่านฟ้าของรัฐเนแบรสกา เขาขับเครื่องบินมาเจอกับเมฆชั้นบาง ๆ เขาพยายามขับเครื่องบินให้อยู่ใต้กว่าระดับเมฆแต่เริ่มเสียทิศทางและตกลงสู่พื้นชนเข้ากับต้นไม้ด้วยความเร็ว 168 ไมล์ต่อชั่วโมง

ภรรยาของเขาหลุดออกจากเครื่องบินและเสียชีวิตทันที บุตรที่เหลือสามคน คิมแบร์ลี (Kimberly), เคนเนธ (Kenneth) และ แรนดอล (Randal) หมดสติจากศีรษะกระแทก ส่วนคริสตอเฟอร์ (Christopher) ต้นแขนขวาหักและมีบาดแผลที่มือขวา ตัวเจมส์เองบาดเจ็บจากกระดูกซี่โครงหัก บาดแผลที่ศีรษะและใบหน้า และกระดูกไซโกมาติกหัก เจมส์กับคริสตอเฟอร์ซึ่งเป็นเพียงสองคนที่ไม่ได้หมดสติประเมินคนที่เหลือและพากันออกมาจนเจอกับรถที่พาไปส่งโรงพยาบาลที่ห่างไปสองไมล์ทางใต้จากจุดที่เครื่องบินตกในแฮเบริน หลังผ่านไปเกือบแปดชั่วโมงในสภาพอากาศหนาวเย็น

เมื่อไปถึงโรงพยาบาลซึ่งในเวลานั้นปิดทำการอยู่ เจ้าหน้าที่ใช้เวลาสักพักในการเรียกรวมบุคลากรจนเปิดบริการได้ ในเวลานั้น สไตเนอร์พบว่าบุคลากรของโรงพยาบาลได้รับการฝึกฝนในการบริหารจัดการกรณีบาดเจ็บรุนแรงมาน้อยมาก และเขากังวลเป็นพิเศษเกี่ยวกับการที่ไม่มีใครสนใจจะปกป้องกระดูกสันหลังส่วนคอของลูกเขาเลย ต่อมาเขาจึงทำการติดต่อผู้ช่วยซึ่งเรียกเฮลิคอปเตอร์กู้ภัยไปส่งที่โรงพยาบาลกลางลิงเคิล์น

## Advanced Trauma Life Support
ความกังวลที่สไตเนอร์มีต่อการขาดซึ่งระบบที่เป็นระเบียบสำหรับการรักษาผู้ป่วยที่มาด้วยการบาดเจ็บรุนแรงเช่นในตอนนั้นยังคงอยู่กับเขาเรื่อยมา เขาเคยกล่าวว่า "การที่ผมสามารถให้การรักษาในสาขาที่มีทรัพยากรอย่างจำกัดได้ดีกว่าที่ผมกับลูก ๆ ของผมได้รับการรักษาในหน่วยบริการ[ทางการแพทย์]ระดับปฐมภูมิ แปลว่าต้องมีบางอย่างที่ผิดพลาดเกี่ยวกับระบบ และระบบที่ว่านี้จำเป็นต้องถูกเปลี่ยน" ในปี 1978 เขาร่วมกับคณะที่มูลนิธิแพทยศาสตร์ศึกษาลิงเคิล์น (Lincoln Medical Education Foundation) พัฒนาคอร์สเรียน Advanced trauma life support ต้นแบบขึ้นเป็นครั้งแรกในออเบิร์น รัฐเนแบรสกา

ในปี 1980 คณะกรรมการการบาดเจ็บ (Committee on Trauma) ของวิทยาลัยศัลยแพทย์อเมริกันนำเอาระบบ ATLS มาใช้สำหรับระดับประเทศและนานาชาติ สไตเนอร์เองยังได้รับการรับรองให้เป็นผู้ฝึกสอน ATLS ใหม่ในปี 2007 และทำการสอนผู้ฝึกสอนรุ่นต่อไปในเมืองน็อตติงแฮม ประเทศอังกฤษ และในประเทศเนเธอร์แลนด์ ในวันที่ 22 มีนาคม 2013 วิทยาลัยศัลยแพทย์ฯ เปลี่ยนชื่อรางวัล Award for Meritorious Service in ATLS ประจำปี เป็นรางวัล James K. Styner Award for Meritorious Service ตามชื่อของเขา

## อ้างอิง

หมวดหมู่:ศัลยแพทย์ชาวอเมริกัน
หมวดหมู่:บุคคลจากรัฐเนแบรสกา
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

พะเยา
หมวดหมู่:การเลือกตั้งในจังหวัดพะเยา
จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดพะเยา]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดพะเยา หลังจากแยกตัวออกจากจังหวัดเชียงราย เมื่อ พ.ศ. 2520 โดยการแยกตัวของจังหวัดพะเยา เกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรจังหวัดพะเยาจึงเท่าเดิมคือ 3 คน

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยจังหวัดพะเยาทั้งจังหวัด

## ดูเพิ่ม
* จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดพะเยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

พะเยา
หมวดหมู่:การเลือกตั้งในจังหวัดพะเยา
ลูกโซ่มาร์คอฟ

right|thumb|upright=1.2|แผนภาพแสดงกระบวนการมาร์คอฟที่มี 2 สถานะ ตัวเลขในที่นี้แสดงถึงความน่าจะเป็นของการเปลี่ยนถ่ายจากสถานะหนึ่งไปสู่อีกสถานะ
**ลูกโซ่มาร์คอฟ** หรือ **ห่วงโซ่มาร์คอฟ** (Markov chain) เป็นรูปแบบหนึ่งของกระบวนการมาร์คอฟ ซึ่งเป็นกระบวนการเฟ้นสุ่มประเภทหนึ่ง โดยหมายถึงกรณีที่สถานะที่เป็นไปได้เป็นค่าแบบไม่ต่อเนื่อง (เป็นเซตจำกัด หรือ เซตนับได้) โดยเฉพาะมักจะใช้กับกรณีที่มีเวลาเป็นแบบไม่ต่อเนื่อง (ซึ่งมักแสดงค่าเวลาในรูปตัวห้อย) ในลูกโซ่มาร์คอฟนั้น สถานะความเป็นไปในอนาคตจะถูกกำหนดโดยค่าปัจจุบันเท่านั้นและไม่เกี่ยวข้องกับสถานะในอดีต (นั่นคือเรียกว่าเป็นไปตามสมบัติมาร์คอฟ)

เมื่อพิจารณาการเปลี่ยนแปลงสถานะที่เกิดขึ้นในแต่ละครั้ง ลูกโซ่มาร์คอฟเป็นอนุกรมที่ความน่าจะเป็นของการเปลี่ยนแปลงไม่ได้ขึ้นอยู่กับสถานะในอดีต แต่ขึ้นอยู่กับสถานะปัจจุบันเท่านั้น

ลูกโซ่มาร์คอฟถือเป็นกระบวนการเฟ้นสุ่มที่สำคัญอย่างยิ่ง ซึ่งได้ถูกนำไปประยุกต์ใช้ในการสร้างแบบจำลองเชิงสถิติมากมายสำหรับกระบวนการที่เกิดขึ้นในโลกจริง เป็นพื้นฐานสำหรับกระบวนการจำลองแบบเฟ้นสุ่มทั่วไปที่เรียกว่ามอนเตการ์โลห่วงโซ่มาร์คอฟ ซึ่งถูกใช้เพื่อจำลองการสุ่มตัวอย่างจากการแจกแจงความน่าจะเป็น ได้มีการนำไปใช้อย่างกว้างขวางทั้งใน สถิติแบบเบส์, ชีววิทยา, เคมี, เศรษฐศาสตร์, การเงิน, ทฤษฎีข้อมูล, ฟิสิกส์, การประมวลผลสัญญาณ และ การประมวลผลเสียงพูด เป็นต้น

ชื่อลูกโซ่มาร์คอฟนี้ตั้งชื่อตามอันเดรย์ มาร์คอฟ นักคณิตศาสตร์ชาวรัสเซียซึ่งเป็นผู้คิดค้น

## คำนิยาม
ลูกโซ่มาร์คอฟคือชุดของตัวแปรสุ่ม *X* 1, *X* 2, *X* 3, ... หากกำหนดสถานะปัจจุบัน สถานะในอดีตและอนาคตจะมีความเป็นอิสระ เขียนสูตรได้ว่า

: \Pr(X_{n+1}=x|X_n=x_n, \ldots, X_1=x_1, X_0=x_0) = 
\Pr(X_{n+1}=x|X_n=x_n)\,

ค่าที่เป็นไปได้ของ *X* i เรียกว่า **ปริภูมิสถานะ** ของลูกโซ่และสร้างเซตนับได้ *S* ลูกโซ่มาร์คอฟแสดงด้วยกราฟระบุทิศทาง และส่วนขอบบ่งบอกถึงความน่าจะเป็นในการเปลี่ยนถ่ายจากสถานะหนึ่งไปอีกสถานะหนึ่ง

เครื่องสถานะจำกัด เป็นตัวอย่างหนึ่งของลูกโซ่มาร์คอฟคือ โดยถ้าหากอยู่ในสถานะ *y* ที่เวลา *n* แล้ว ก็จะความน่าจะเป็นที่จะเข้าสู่สถานะ *x* ใน ที่เวลา *n + 1* จะขึ้นอยู่กับสถานะปัจจุบันเท่านั้น ไม่ใช่ขึ้นอยู่กับเวลา *n*

สำหรับลูกโซ่มาร์คอฟที่เว้นช่วงเวลาสม่ำเสมอจะได้ว่า

: \Pr(X_{n+1}=x|X_n=y) = \Pr(X_{n}=x|X_{n-1}=y)\,

ลูกโซ่มาร์คอฟทั่วไปที่ไม่ได้เว้นช่วงเวลาสม่ำเสมอจะไม่เป็นไปตามสูตรนี้

## อ้างอิง

หมวดหมู่:ทฤษฎีความน่าจะเป็น
หมวดหมู่:อันเดรย์ มาร์คอฟ
หมวดหมู่:แบบจำลองมาร์คอฟ
ดนุภัทร์ เชียงชุม

**ดนุภัทร์ เชียงชุม**  (เกิด 6 สิงหาคม พ.ศ. 2511)  เป็นนักการเมืองชาวไทย อดีตประธานสภาองค์การบริหารส่วนจังหวัดแม่ฮ่องสอน อดีตกรรมการธรรมาภิบาลจังหวัดแม่ฮ่องสอน อดีตสมาชิกสภาองค์การบริหารส่วนจังหวัดแม่ฮ่องสอน เขตอำเภอปาย อดีตผู้เชี่ยวชาญประจำตัวสมาชิกสภาผู้แทนราษฎร (สมบัติ ยะสินธุ์) อดีตผู้สมัครสมาชิกสภาผู้แทนราษฎรจังหวัดแม่ฮ่องสอน อดีตผู้สมัครนายกองค์การบริหารส่วนจังหวัดแม่ฮ่องสอน

## ประวัติ
ดนุภัทร์ เกิดวันที่ 6 สิงหาคม พ.ศ. 2511 ที่ตำบลเวียงเหนือ อำเภอปาย จังหวัดแม่ฮ่องสอน เป็นบุตรนายบุญศรี เชียงชุม กับนางวิลัย เชียงชุม ด้านครอบครัวสมรสกับนางขวัญเรือน เชียงชุม (สกุลเดิม: ลืออู๋น้อย) มีบุตร 1 คน คือ ภูริณัฎฐ เชียงชุม

สำเร็จการศึกษาระดับปริญญาตรี คณะรัฐศาสตร์ จากมหาวิทยาลัยสุโขทัยธรรมาธิราช

## งานการเมือง
ดนุภัทร์ เข้าสู่การเมืองด้วยการเป็นสมาชิกสภาองค์การบริหารส่วนจังหวัดแม่ฮ่องสอน เขตอำเภอปาย รองประธานสภาองค์การบริหารส่วนจังหวัดแม่ฮ่องสอน และประธานสภาองค์การบริหารส่วนจังหวัดแม่ฮ่องสอนตามลำดับ ในปี พ.ศ. 2564 ได้สมัครเป็นสมาชิกพรรคประชาธิปัตย์ เพื่อลงสมัครรับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน เขต 1 สังกัดพรรคประชาธิปัตย์ แต่ไม่ได้รับเลือกตั้ง โดยพ่ายแพ้ให้กับปกรณ์ จีนาคำ ต่อมาในปี พ.ศ. 2567 ได้สมัครเป็นสมาชิกพรรคก้าวไกล เดือนสิงหาคม พรรคก้าวไกลถูกยุบ เขาสมัครเป็นสมาชิกพรรคประชาชน และลงสมัครนายกองค์การบริหารส่วนจังหวัดแม่ฮ่องสอนในปี พ.ศ. 2568
โดยการเลือกตั้งครั้งนี้ได้รับการสนับสนุนจากเลาฟั้ง บัณฑิตเทอดสกุล สส.บัญชีรายชื่อ พรรคประชาชน, สมบัติ ยะสินธุ์ สส.แม่ฮ่องสอน เขต 2 พรรคประชาธิปัตย์, สมบูรณ์ ไพรวัลย์ อดีตสส.แม่ฮ่องสอน พรรคไทยรักไทย, จำลอง รุ่งเรือง อดีตสส.แม่ฮ่องสอน พรรคกิจสังคม และสุรสิทธิ์ ตรีทอง อดีตสมาชิกวุฒิสภา ในปี พ.ศ. 2568 ได้สมัครเป็นสมาชิกพรรคพลังประชารัฐ

การเลือกตั้งสมาชิกสภาผู้แทนราษฎร พ.ศ. 2569 ดนุภัทร์ ไม่ได้ลงสมัครรับเลือกตั้ง

### สมาชิกสภาองค์การบริหารส่วนจังหวัด
ดนุภัทร์ เชียงชุม ได้รับการเลือกตั้งเป็นสมาชิกสภาองค์การบริหารส่วนจังหวัดมาแล้ว 3 สมัย คือ

# การเลือกตั้งสมาชิกสภาองค์การบริหารส่วนจังหวัดในประเทศไทย พ.ศ. 2551 อำเภอปาย จังหวัดแม่ฮ่องสอน
# การเลือกตั้งสมาชิกสภาองค์การบริหารส่วนจังหวัดในประเทศไทย พ.ศ. 2555 อำเภอปาย จังหวัดแม่ฮ่องสอน
# การเลือกตั้งสมาชิกสภาองค์การบริหารส่วนจังหวัดในประเทศไทย พ.ศ. 2563 อำเภอปาย จังหวัดแม่ฮ่องสอน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอปาย
หมวดหมู่:นักการเมืองจากจังหวัดแม่ฮ่องสอน
หมวดหมู่:พรรคประชาธิปัตย์
หมวดหมู่:พรรคก้าวไกล
หมวดหมู่:พรรคประชาชน (พ.ศ. 2567)
หมวดหมู่:พรรคพลังประชารัฐ
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
พุนิรุ สไลม์น้อยน่ารัก

เป็นมังงะญี่ปุ่นที่เขียนและวาดภาพประกอบโดยมาเอดะคุง ก่อนหน้านี้มีการตีพิมพ์มังงะแบบวันช็อตในนิตยสารการ์ตูนสำหรับเด็ก*[[โคโระ โคโร คอมิค|เบสซัทสึ โคโระ โคโร คอมิค]]*ของสำนักพิมพ์โชงากูกังในเดือนกุมภาพันธ์ พ.ศ. 2562 และเริ่มลงพิมพ์เป็นตอน ๆ ในเว็บไซต์บริการออนไลน์*โคโระ โคโร คอมิครายสัปดาห์*ในเดือนมีนาคม พ.ศ. 2565 สำนักพิมพ์โชงากูกังได้รวบรวมตอนต่าง ๆ ตีพิมพ์เป็นเล่ม(*[[ทังโกบง]]*) จำนวน 9 เล่ม เมื่อเดือนสิงหาคม พ.ศ. 2568 ซีรีส์อนิเมะทางโทรทัศน์ที่ผลิตโดยโตโฮแอนิเมชั่นสตูดิโอ ออกอากาศตั้งแต่เดือนตุลาคมจนถึงเดือนธันวาคม พ.ศ. 2567 ฤดูกาลที่สองเริ่มออกอากาศในเดือนกรกฎาคม พ.ศ. 2568

## ตัวละคร
;
:
;
:
;
:
;
:
;
:
;
:

## สื่อ
### มังงะ
เขียนและวาดภาพประกอบโดย มาเอดะคุง ได้เริ่มตีพิมพ์ในรูปแบบวันช็อตในชื่อ , ในนิตยสารมังงะสำหรับเด็ก*[[โคโระ โคโร คอมิค|เบสซัทสึ โคโระ โคโร คอมิค]]*ของสำนักพิมพ์โชงากูกังเมื่อวันที่ 28 กุมภาพันธ์ พ.ศ. 2562 *พุนิรุ สไลม์น้อยน่ารัก*เริ่มตีพิมพ์เป็นตอนในเว็บไซต์บริการออนไลน์*โคโระ โคโร คอมิครายสัปดาห์*เมื่อวันที่ 15 มีนาคม พ.ศ. 2565 สำนักพิมพ์โชกากุกังได้รวบรวมตอนต่าง ๆ ตีพิมพ์เป็นเล่ม(*[[ทังโกบง]]*) โดยเล่มแรกได้วางจำหน่ายเมื่อวันที่ 28 กรกฎาคม พ.ศ. 2565 ได้มีการวางจำหน่ายไปแล้วจำนวน 9 เล่ม ณ เดือนสิงหาคม พ.ศ. 2568 

#### จำนวนเล่ม

### อนิเมะ
มีการประกาศสร้างเป็นซีรีส์อนิเมะโทรทัศน์เมื่อวันที่ 13 ธันวาคม พ.ศ. 2566 ผลิตโดยโตโฮแอนิเมชั่นสตูดิโอและกำกับโดยยูชิ ไอเบะ เขียนบทโดยมิชิโกะ โยโคเตะ อายะ ทานากะเป็นผู้ออกแบบตัวละคร และอิซึมิ โมริเป็นผู้แต่งเพลงประกอบ ออกอากาศเมื่อวันที่ 6 ตุลาคมจนถึง 23 ธันวาคม พ.ศ. 2567 ทางช่องทีวีโตเกียว ยู ซาซาฮาระร้องทั้งเพลงเปิดและเพลงปิดของซีรี่ส์:  และ  โดยเพลงหลังนี้เป็นเพลงคัฟเวอร์ชื่อเดียวกันของ Ado 

หลังจากตอนจบของซีรีส์ ได้มีการประกาศทำฤดูกาลที่สอง ซึ่งเริ่มการออกอากาศในวันที่ 6 กรกฎาคม พ.ศ. 2568 ทางช่องทีวีโตเกียว ยู ซาซาฮาระร้องเพลงเปิดของฤดูกาลที่ 2 ในชื่อ "Brun-Brun"

เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) และสตรีมบนยูทูปช่อง Ani-One Asia

#### รายชื่อตอน
#### ฤดูกาลที่ 1 (พ.ศ. 2567)

#### ฤดูกาลที่ 2 (พ.ศ. 2568)

## ผลตอบรับ
มังงะเรื่องนี้ได้อันดับที่ 4 ในประเภทเว็บมังงะของรางวัลมังงะถัดไปเมื่อปี พ.ศ. 2565 นอกจากดวลเดือด ชมรมกาบัดดี้ *[[วาดเรื่องนี้ก่อนแล้วค่อยตาย]]* และ*[[วิวาห์พารักในฝันร้าย]]* *พุนิรุ สไลม์น้อยน่ารัก*เป็นผู้ชนะในรางวัลมังงะโชงากูกังครั้งที่ 70 ในปี พ.ศ. 2567

มังงะเรื่องนี้มีผู้เข้าชมมากกว่า 600,000 ครั้งบนเว็บไซต์ออนไลน์ภายในเดือนมีนาคม พ.ศ. 2565 มียอดชมมากกว่า 3.5 ล้านครั้งภายในเดือนพฤษภาคมของปีเดียวกัน และ 7 ล้านคนภายในเดือนกรกฎาคมของปีเดียวกันนั้น ฉบับรวมเล่มเล่มแรกมีการพิมพ์ครั้งแรกจำนวน 100,000 เล่ม

## หมายเหตุ

## อ้างอิง

## แหล่งข้อมูลอื่น
*  
*  
*   ที่อนิ-วัน เอเชีย
*   ที่อนิ-วัน ไทยแลนด์
* 

หมวดหมู่:โตโฮแอนิเมชันสตูดิโอ
หมวดหมู่:มังงะที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นสำหรับเด็ก
หมวดหมู่:เว็บคอมิกญี่ปุ่น
หมวดหมู่:เมเดียลิงก์
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:มังงะของสำนักพิมพ์โชงากูกัง
หมวดหมู่:รายการโทรทัศน์ของทีวีโตเกียว
หมวดหมู่:เว็บคอมิกที่ได้รับการตีพิมพ์
รัฐธรรมนูญแห่งราชอาณาจักรไทย พุทธศักราช 2519

**รัฐธรรมนูญแห่งราชอาณาจักรไทย พุทธศักราช 2519** เป็นรัฐธรรมนูญแห่งราชอาณาจักรไทย ฉบับที่ 11 ซึ่งพลเรือเอกสงัด ชลออยู่ หัวหน้าคณะปฏิรูปการปกครองแผ่นดิน ได้นำขึ้นทูลเกล้าฯ ให้ทรงลงพระปรมาภิไธย ณ พระตำหนักจิตรลดารโหฐาน เมื่อวันที่ 22 ตุลาคม 2519 และประกาศใช้ในวันเดียวกัน โดยรัฐธรรมนูญฉบับนี้มีจำนวนทั้งสิ้น 29 มาตรา ซึ่งในมาตรา 21 ได้นำมาตรา 17 ในสมัยจอมพลสฤษดิ์ ธนะรัชต์กลับมาใช้

## สิ้นสุด
รัฐธรรมนูญฉบับนี้สิ้นสุดลงตามข้อ 1 ของประกาศของคณะปฏิวัติ ฉบับที่ 2 ลงวันที่ 20 ตุลาคม 2520

## อ้างอิง

หมวดหมู่:รัฐธรรมนูญแห่งราชอาณาจักรไทย
หมวดหมู่:กฎหมายไทยในปี พ.ศ. 2519
คณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์

**คณะกรรมาธิการระหว่างประเทศว่าด้วยมาตรฐานสาขาอิเล็กทรอเทคนิกส์** (อังกฤษ: International Electrotechnical Commission; ) เป็น องค์การมาตรฐานระหว่างประเทศ  ที่จัดทำและเผยแพร่มาตรฐานระหว่างประเทศสำหรับเทคโนโลยี ไฟฟ้า อิเล็กทรอนิกส์ และเทคโนโลยีที่เกี่ยวข้องทั้งหมด ซึ่งเรียกโดยรวมว่า "เทคโนโลยีไฟฟ้า " มาตรฐาน IEC ครอบคลุมเทคโนโลยีที่หลากหลาย ตั้งแต่การผลิตไฟฟ้า การส่งและการจำหน่ายไปจนถึงเครื่องใช้ในบ้านและอุปกรณ์สำนักงาน เซมิคอนดักเตอร์ ใยแก้วนำแสง แบตเตอรี พลังงานแสงอาทิตย์ นาโนเทคโนโลยี และพลังงานทางทะเล ตลอดจนเทคโนโลยีอื่นๆ อีกมากมาย IEC ยังจัดการระบบการประเมินความสอดคล้องระดับโลกสี่ระบบ  ที่รับรองว่าอุปกรณ์ ระบบ หรือส่วนประกอบต่างๆ เป็นไปตามมาตรฐานสากลหรือไม่

ประเทศไทยสมัครเป็นสมาชิกของ IEC ประเภทสมาชิกสมบูรณ์ ตั้งแต่ พ.ศ. 2534

## แหล่งข้อมูลอื่น

* เว็บไซต์อย่างเป็นทางการ

หมวดหมู่:องค์การที่ก่อตั้งในปี พ.ศ. 2449
หมวดหมู่:องค์การระหว่างประเทศ
หมวดหมู่:องค์การมาตรฐาน
กาลาเทีย 3:28

**กาลาเทีย 3:28** () เป็นข้อที่ 28 ในบทที่ 3 ของจดหมายของนักบุญเปาโลถึงชาวกาลาเทียในภาคพันธสัญญาใหม่ของคัมภีร์ไบเบิลในศาสนาคริสต์ เป็นความในคัมภีร์ไบเบิลที่เป็นคำกล่าวของเปาโลซึ่งได้รับการกล่าวถึงอย่างกว้างขวาง บางครั้งมีการอ้างถึงข้อนี้ในการอภิปรายของคริสต์ศาสนิกชนหลายครั้งในประเด็นเกี่ยวกับความเท่าเทียมทางเพศและคตินิยมเชื้อชาติ

## เนื้อหา
ในคัมภีร์ไบเบิลฉบับพระเจ้าเจมส์มีความว่า:
:There is neither Jew nor Greek, there is neither bond nor free, there is neither male nor female: for ye are all one in Christ Jesus.

ใน Berean Study Bible มีความว่า:
:There is neither Jew nor Greek, slave nor free, male nor female, for you are all one in Christ Jesus. 

ในพระคริสตธรรมคัมภีร์ ฉบับมาตรฐาน มีความว่า:
:จะไม่เป็นยิวหรือกรีก จะไม่เป็นทาสหรือไท จะไม่เป็นชายหรือหญิง เพราะว่าท่านทั้งหลายเป็นอันหนึ่งอันเดียวกันในพระเยซูคริสต์

ในพระคริสตธรรมคัมภีร์ไทย ฉบับอมตธรรมร่วมสมัย มีความว่า:
:ไม่มียิวหรือกรีก ทาสหรือไท ชายหรือหญิง เพราะพวกท่านทั้งปวงเป็นหนึ่งเดียวในพระเยซูคริสต์

ในความต้นฉบับภาษากรีก ตาม Westcott-Hort, Byzantine Majority และ Textus Receptus มีความว่า:
:
:

สำหรับรวมการแปลในฉบับอื่น ๆ ดูที่ BibleHub Galatians 3:28

## วิเคราะห์
ข้อนี้แปลตรงตัวว่า "ไม่มีทั้งชาวยิวและชาวกรีก ไม่มีทั้งทาสและไท ไม่มีทั้งชายและหญิง เพราะทั้งทั้งหมดเป็นหนึ่งเดียวในพระเยซูคริสต์" David Scholer นักวิชาการพันธสัญญาใหม่ที่สามเณราลัยเทววิทยาฟูลเลอร์เชื่อว่าข้อความนี้เป็น "หลักการรากฐานทางเทววิทยาของเปาโลสำหรับการรวมผู้หญิงและผู้ชายเข้าเป็นหุ้นส่วนร่วมกันอย่างเท่าเทียมในทุกพันธกิจของคริสตจักร" การตีความอีกอย่างระบุว่าการแปลตามแบบแผนนั้นทำให้ทำเข้าใจความนี้ผิด เพราะข้อนี้ด้วยเหมือนจะกล่าวว่าทุกคนมีโอกาสที่จะเป็นคริสเตียน แต่ไม่ได้บอกว่าความแตกต่างทางสังคมจะถูกทำลาย ยังมีการถกเถียงว่าคำว่าที่แปลตรงตัวว่า "กรีก" หมายถึงชาวกรีกหรือคนที่ไม่ใช่ชาวยิวทั้งหมด บางครั้งคำนี้แปลเป็น "คนต่างชาติ"

## อ้างอิง

## บรรณานุกรม
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:จดหมายของนักบุญเปาโลถึงชาวกาลาเทีย
หมวดหมู่:ศาสนาคริสต์กับผู้หญิง
หมวดหมู่:ศาสนาคริสต์กับความเป็นทาส
หมวดหมู่:ข้อในพันธสัญญาใหม่
หมวดหมู่:ศาสนาคริสต์กับเชื้อชาติ
ทัตสึยะ โทมิซาวะ

**ทัตสึยะ โทมิซาวะ** (, เกิด 23 กุมภาพันธ์ 1988) เป็นนักพากย์ นักแสดง และ ดีเจรายการวิทยุ ชาวญี่ปุ่น เกิดที่โตเกียว ส่วนสูง 169 ซม. สังกัดค่ายมูฟม็อง

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:บุคคลจากมหานครโตเกียว
หมวดหมู่:นักพากย์ชายชาวญี่ปุ่น
อาซูกะ ทานิอิ

**อาซูกะ ทานิอิ** (, เกิด 19 มิถุนายน 1978) เป็นนักพากย์ชาวญี่ปุ่น สังกัดเมาซูโปรโมชัน เกิดที่จังหวัดโทยามะ .

## ประวัติ

* ปี 1999 สำเร็จการศึกษาจากสถาบันผู้ประกาศโตเกียว
* ปี 2000 เข้าเรียนที่สถาบันฝึกอบรมของเมาซูโปรโมชัน (เอซากิโปรดักชัน)
* ปี 2001 เปิดตัวในฐานะนักพากย์สังกัดค่ายเมาซูโปรโมชัน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2521
หมวดหมู่:บุคคลจากจังหวัดโทยามะ
หมวดหมู่:นักพากย์หญิงชาวญี่ปุ่น
ยูจิ อูเอดะ

**ยูจิ อูเอดะ** (うえだ ゆうじ, เกิด 15 มิถุนายน 1967) เป็นนักพากย์และนักแสดงชาวญี่ปุ่น เกิดที่เมืองคิตะคิวชู จังหวัดฟูกูโอกะ สังกัดค่ายโพมารันช์ ชื่อเดิมในวงการของเขาเคยเขียนเป็นคันจิว่า **上田 祐司** ซึ่งเป็นชื่อจริง ก่อนจะเปลี่ยนมาใช้ฮิรางานะล้วน ซึ่งอ่านเหมือนกัน

ผลงานเด่นได้แก่ ซางาระ ซาโนสุเกะ ใน ซามุไรพเนจร และ ทาเกชิ ใน โปเกมอน เป็นต้น

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2510
หมวดหมู่:บุคคลจากคิตะกีวชู
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
วิกเตอร์ แอมโบรส

**วิกเตอร์ อาร์. แอมโบรส** (, เกิด 1 ธันวาคม 1953) เป็นนักชีววิทยาพัฒนาการชาวอเมริกัน ผู้รับรางวัลโนเบล ผู้ค้นพบไมโครอาร์เอ็นเอ (miRNA) เป็นครั้งแรก ปัจจุบันเขาเป็นศาสตราจารย์ประจำอยู่ที่วิทยาลัยแพทยศาสตร์มหาวิทยาลัยแมสซาชูเสตส์ จบการศึกษาจากสถาบันเทคโนโลยีแมสซาชูเสตส์ เขาได้รับรางวัลโนเบลสาขาสรีรวิทยาหรือการแพทย์ในปี 2024 จากผลงานการวิจัยเกี่ยวกับไมโครอาร์เอ็นเอ

ในปี 1993 แอมโบรสและคณะซึ่งรวมถึงโรซาลินด์ ลี และ รอนดา ไฟน์เบาม์ ตีพิมพ์รายงานในวารสาร *[[Cell (journal)|เซลล์]]* ประกาศการค้นพบโมเลกุลอาร์เอ็นเอควบคุมการเขียนรหัสที่ไม่ใช่โปรตีน แบบสายเดี่ยว (single-stranded non-protein-coding regulatory RNA) ในสิ่งมีชีวิต *[[Caenorhabditis elegans|C. elegans]]* ในงานวิจัยชิ้นก่อนหน้า เขาพบว่ายีนที่ชื่อว่า *lin-4* มีความสำคัญในการพัฒนาตัวอ่อนปกติของ *C. elegans* (เนมาโทดที่นิยมศึกษาเป็นสิ่งมีบีวิตต้นแบบ) ยีน *lin-4* มีหน้าที่ในการกดอย่างก้าวกระโดด (progressive repression) ของโปรตีน LIN-14 ระหว่างการเจริญเป็นตัวอ่อนของเนมาโทดนี้ โดยเนมาโทดที่มีความผิดปกติบกพร่องจากการกลายพันธุ์ของยีน *lin-4* จะปรากฏมีระดับของ LIN-14 สูงอยู่ตลอด และมีความผิดปกติในการเจริญเติบโต

แอมโยรสแบะคณะพบว่า *lin-4* ไม่ได้เอ็นโคด (encode) โปรตีนควบคุม (regulatory protein) แต่กลับสร้างโมเลกุลอาร์เอ็นเอขนาดเล็กบางส่วนที่ขนาด 22 และ 61 นิวคลีโอไทด์ (nucleotides) แอมโบรสเรียกว่าเป็น lin-4S (short) และ lin-4L (long) ตามลำดับ การวิเคราะห์ลำดับ (Sequence analysis) พบว่า lin-4S เป็นส่วนหนึ่งของ lin-4L โดย lin-4L มีการทำนายว่าจะสร้างโครงสร้างรูปสเต็มลูป (stem-loop structure) โดยที่ lin-4S มีแขน 5' ในบรรดาหลายแขนที่มี นอกขากนี้ แอมโบรสกับแกรี รัฟกัน (มหาวิทยาลัยฮาร์เวิร์ด) ค้นพบว่า lin-4S มีส่วนส่งเสริมบางส่วน (partially complementary) ต่อลำดับ (sequences) หลายลำดับในพื้นที่ 3' ที่ยังไม่ได้แปล (untranslated region) บนเอ็มอาร์เอ็นเอที่มีหน้าที่เอ็นโคดโปรตีน LIN-14

## อ้างอิง

หมวดหมู่:นักชีววิทยาชาวอเมริกัน
หมวดหมู่:บุคคลจากรัฐนิวแฮมป์เชอร์
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
กากูโตะ คาจิวาระ

**กากูโตะ คาจิวาระ** ( เกิด 28 พฤศจิกายน ค.ศ. 1994) เป็นนักพากย์และนักร้องชาวญี่ปุ่นจากจังหวัดโอซากะ อยู่ค่ายสมาคมผู้บริโภคนักแสดงโตเกียว

## ชีวิตส่วนตัว
เมื่อวันที่ 31 ธันวาคม พ.ศ. 2568 หนึ่งวันก่อนวันปีใหม่ คาจิวาระได้ประกาศผ่านโซเชียลมีเดียอย่างเป็นทางการว่าเขาได้แต่งงานและกำลังจะมีลูกคนแรกกับมารินะ ยามาดะ อดีตสมาชิกวงเอชเคทีโฟร์ตีเอต และนักพากย์เสียงเช่นกัน

## อ้างอิง

## แหล่งข้อมูลอื่น
*Official agent profile 
*
*

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บุคคลจากจังหวัดโอซากะ
หมวดหมู่:ศิลปินสังกัดเอเว็กซ์กรุป
หมวดหมู่:นักพากย์ชายชาวญี่ปุ่น
สมองเน่า

**สมองเน่า** () เป็นคำศัพท์ที่ใช้เรียกเนื้อหาบนอินเทอร์เน็ตที่คุณภาพต่ำหรือด้อยค่า หรืออาจใช้เรียกผลกระทบทางจิตใจและปัญญาเชิงลบที่เกี่ยวข้องกับการคลุกคลีกับเนื้อหาดังกล่าว คำศัพท์นี้สะท้อนว่าการใช้เวลาในโลกออนไลน์มากเกินไปอาจส่งผลให้เกิดการเสื่อมถอยของความสามารถในการรับรู้ เช่น ระยะเวลาที่คงความสนใจไว้ได้สั้นลง หรือการทำงานของจิตใจเสื่อมถอยลง

คำนี้เริ่มใช้ทางออนไลน์มาตั้งแต่ พ.ศ. 2547 แต่เป็นที่แพร่หลายใน พ.ศ. 2566 และได้กลายเป็นอินเทอร์เน็ตมีม คำนี้มักใช้ในบริบทของนิสัยดิจิทัลของคนรุ่นแอลฟา โดยนักวิจารณ์กล่าวว่าคนรุ่นวัยนี้จมอยู่กับวัฒนธรรมออนไลน์มากเกินไป คำศัพท์นี้มักเกี่ยวข้องกับศัพท์สแลงและกระแสนิยมในกลุ่มรุ่นวัยแอลฟา เช่น "สกีบีดี" (นำมาจาก สกีบีดีทอยเล็ต), "ริซ" (rizz ย่อมาจากคำว่า charisma), "แกย็ต" (gyatt หมายถึงก้น), "แฟนัมแทกซ์" (fanum tax หมายถึงการขโมยอาหาร) และ "ซิกมา" (sigma หมายถึงผู้นำหรือ “ชายแอลฟา”) ใน พ.ศ. 2567 นักการเมืองชาวออสเตรเลีย ฟาติมา เพย์แมน นำคำสแลงของกลุ่มรุ่นวัยแอลฟามาใช้ในสุนทรพจน์ต่อสาธารณะ สุนทรพจน์ดังกล่าวประพันธ์โดยเอซรา อิสมา ซึ่งเป็นพนักงานที่อายุน้อยกว่า สุนทรพจน์นั้นกลายเป็นข่าวหน้าหนึ่ง และผู้คนบางกลุ่มมองด้วยว่าสุนทรพจน์นี้เป็นตัวอย่างของ "สมองเน่า" นอกโลกออนไลน์

## ดูเพิ่ม

* วัฒนธรรมระดับต่ำ
* อิตาเลียนเบรนรอต

## อ้างอิง

หมวดหมู่:อินเทอร์เน็ตมีมในปี พ.ศ. 2566
หมวดหมู่:วัฒนธรรมอินเทอร์เน็ต
นิลส์โซเนีย (ตะพาบ)

**นิลส์โซเนีย** หรือ **ตะพาบนกยูง** () เป็นสกุลหนึ่งของตะพาบ (วงศ์ Trionychidae) ที่พบได้ในแม่น้ำ ลำธาร สระน้ำ และทะเลสาบในเอเชียใต้ และประเทศพม่า โดยสกุลนี้เป็นสกุลที่มีสมาชิกเพียงชนิดเดียว (Monotypic taxon) คือ ตะพาบนกยูงพม่า (*N. formosa*) อย่างไรก็ตามสกุล *Aspideretes* มีความใกล้ชิดกับ *N. formosa* มากกว่าที่เชื่อกัน โดยมีความแตกต่างกันเพียงที่แผ่นประสาทคู่แรกระหว่างคู่กระดองหลังและโพรงเยื่อหุ้มปอด ซึ่งเชื่อมติดกันเป็นอันเดียวใน *N. formosa* และไม่เชื่อมติดกันในอีกชนิดหนึ่ง

จึงได้มีการเสนอให้รวมสองสกุลนี้ไว้ภายใต้ชื่อเดิมว่า *Nilssonia* ซึ่งเหมือนว่าญาติที่ใกล้ชิดที่สุดของตะพาบนกยูงพม่า คือ ตะพาบคงคา (*A./N. gangeticus*) และตะพาบลีธ (*A./N. leithii*) ทำให้การรวมสกุลนี้เข้าด้วยกันนั้นที่ได้ถูกรับรอง

## ศัพทมูลวิทยา
ชื่อสกุล *Nilssonia* ตั้งขึ้นเพื่อเป็นเกียรติแก่นักสัตววิทยาชาวสวีเดนชื่อสเวน นิลส์สัน (Sven Nilsson)

## สายพันธุ์
ในสกุลนี้มี 5 ชนิด ได้แก่

* *[[ตะพาบนกยูงพม่า|Nilssonia formosa]]*  – ตะพาบนกยูงพม่า ตะพาบพม่าลายตา หรือ ตะพาบพม่า
* *[[ตะพาบคงคา|Nilssonia gangetica]]*  – ตะพาบคงคา หรือ ตะพาบอินเดีย
* *[[ตะพาบนกยูงอินเดีย|Nilssonia hurum]]*  – ตะพาบนกยูงอินเดีย ตะพาบมยุรา หรือ ตะพาบน้ำลายนกยูง
* *[[ตะพาบลีธ|Nilssonia leithii]]*  – ตะพาบลีธ ตะพาบไลธ์ หรือ ตะพาบนาคปุระ
* *[[ตะพาบดำ|Nilssonia nigricans]]*  – ตะพาบดำ หรือ ตะพาบบิซฏามี

## เชิงอรรถและรายการอ้างอิง


หมวดหมู่:สกุลตะพาบนกยูง
หมวดหมู่:วงศ์ย่อยตะพาบ
คาโอริ ชิมิซุ

**คาโอริ ชิมิซุ** (, เกิด 21 พฤษภาคม 1983) เป็นนักพากย์ และ นักแสดง ชาวญี่ปุ่น (อดีตนักแสดงเด็ก) เกิดที่โตเกียว เคยสังกัดค่าย THREETREE แต่ปัจจุบันไม่ได้สังกัดอยู่กับค่ายใด

เธอเริ่มงานในวงการบันเทิงในฐานะนักแสดงเด็ก เมื่ออายุ 6 ขวบ และเปิดตัวในฐานะนักพากย์ในปี 1998

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526
หมวดหมู่:บุคคลจากมหานครโตเกียว
หมวดหมู่:นักแสดงหญิงชาวญี่ปุ่น
หมวดหมู่:นักพากย์หญิงชาวญี่ปุ่น
หมวดหมู่:นักแสดงเด็กชาวญี่ปุ่น
โชตาโร โมริกูโบะ

**โชตาโร โมริกูโบะ** (, เกิด 25 กุมภาพันธ์ 1974) เป็นนัก พากย์ นักแสดง นักร้อง ชาวญี่ปุ่น เกิดที่เมืองฮาจิโอจิ โตเกียว เป็นกรรมการผู้แทนบริษัท add9th

เขาเคยแต่งงานอยู่กับยู อาซากาวะ ซึ่งเป็นนักพากย์ด้วยกัน ในช่วงปี 2007–2009

## อ้างอิง

## แหล่งข้อมูลอื่น

* 
* 
*โชตาโร โมริกูโบะ ที่ GamePlaza-Haruka Voice Acting Database 
*โชตาโร โมริกูโบะ ที่ Hitoshi Doi's Seiyuu Database
*
*

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2517
หมวดหมู่:บุคคลจากมหานครโตเกียว
หมวดหมู่:นักแสดงชายชาวญี่ปุ่น
หมวดหมู่:นักพากย์ชายชาวญี่ปุ่น
แกรี รัฟกัน

**แกรี บรูซ รัฟกัน** (, เกิด 26 มีนาคม 1952) เป็นนักชีววิทยาโมเลกุลชาวอเมริกัน ศาสตราจารย์ด้านพันธุศาสตร์ประจำโรงพยาบาลกลางแมสซาชูเสตส์และวิทยาลัยแพทยศาสตร์ฮาร์เวิร์ดในบอสตัน  

รัฟกันเป็นผู้ค้นพบกลไกที่ซึ่ง *lin-4* ไมโครอาร์เอ็นเอ (miRNA) ที่ค้นพบโดยบิกเตอร์ แอมโบรส (เป็น miRNA แรกที่ถูกค้นพบ) มีการแปล (translation) เอ็มอาร์เอ็นเอเป้าหมายผ่านการจับคู่เบสที่ไม่สมบูรณ์แบบ (imperfect base-pairing) และเป็นผู้ค้นพบ miRNA ตัวที่สอง ซึ่งคือ *let-7* การค้นพบ miRNA เหล่านี้เป็นประตูไปสู่การศึกษากระบวยการควบคุของมอาร์เอ็นเอที่ระดับเล็กกว่าที่เคยเข้าใจ นอกจากนี้เขายังเป็นผู้ค้นพบกลไกมากมายของการส่งสัญญาณคบ้ายอินซูลิน (insulin-like signaling) ในการควบคุมการชราและการเมตาบอลิสซึม

เขาได้รับเลือกเป็นสมาชิกของสมาคมปรัชญาอเมริกันในปี 2019 และในปี 2024 เขาได้รับรางวัลโนเบลสาชาการแพทย์หรือสรีรวิทยาจากผลงานการค้นพบ microRNA และบทชาทในการควบคุมยีนหลังกระบวนการทรานคริปต์

ข้อมูลการตีพิมพ์ของเขาในปี 2018 อยู่ที่มากกว่า 150 บทความ และได้รับรางวัลมากมายจากสาขาการแพทย์และจากส่วนร่วมในการศึกษาในสาขาการต้านการชรา และการค้นพบ microRNA เขาได้รับรางวัลลาสเกอร์อะวอร์ดสาขาวิจัยทางการแพทย์พื้นฐาน รางวัลมูลนิธิแกร์ดเนอร์ และเหรียญรางวัลเบนจามิน แฟรงกลิน สำหรับชีววิทยาศาสตร์ รัฟกันได้รับเลือกตั้งเป็นสมาชิกวิทยาลัยวิทยาศาสตร์แห่งชาติในปี 2008

## อ้างอิง

หมวดหมู่:บุคคลจากรัฐแคลิฟอร์เนีย
หมวดหมู่:นักชีววิทยาชาวอเมริกัน
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
รายชื่อคณะอนุกรรมการขับเคลื่อนอุตสาหกรรมซอฟต์พาวเวอร์ของประเทศไทย

บทความนี้รวบรวม**รายชื่อคณะอนุกรรมการขับเคลื่อนอุตสาหกรรมซอฟต์พาวเวอร์ของประเทศไทย**ทั้งหมด ภายใต้คณะกรรมการยุทธศาสตร์ซอฟต์พาวเวอร์แห่งชาติและคณะกรรมการพัฒนาซอฟต์พาวเวอร์แห่งชาติ โดยมี 2 ชุด ดังนี้

* ชุดที่ 1 แต่งตั้งขึ้นในสมัยที่เศรษฐา ทวีสิน เป็นนายกรัฐมนตรี มีจำนวน 11 ด้าน และสิ้นสุดลงพร้อมกับคณะกรรมการชุดใหญ่ทั้ง 2 ชุดข้างต้นภายหลังเศรษฐาพ้นจากตำแหน่งนายกรัฐมนตรี
* ชุดที่ 2 แต่งตั้งขึ้นใหม่ในสมัยที่แพทองธาร ชินวัตร เป็นนายกรัฐมนตรี มีจำนวน 13 ด้าน เพิ่มขึ้นจากชุดก่อนหน้า 2 ด้าน (ไม่นับอุตสาหกรรมสุขภาวะที่ยังไม่ได้แต่งตั้ง)

## คณะอนุกรรมการชุดที่ 1
### กลุ่ม 5F
#### อาหาร

#### ภาพยนตร์

#### แฟชั่น
##### ชุดที่ 1

##### ชุดที่ 2

#### กีฬา

#### เทศกาล

### กลุ่มอื่น ๆ
#### ละครและซีรีส์

#### ดนตรี

#### หนังสือ

#### ออกแบบ

#### การท่องเที่ยว

#### เกม

## คณะอนุกรรมการชุดที่ 2

### กลุ่ม 5F
#### อาหาร

#### ภาพยนตร์ สารคดี และแอนิเมชั่น

#### แฟชั่น

#### กีฬา

#### เทศกาล

### กลุ่มอื่น ๆ
#### ละครและซีรีส์

#### หนังสือ

#### ศิลปะการแสดง

#### ออกแบบ

#### เกม

#### ศิลปะ

#### ดนตรี

#### การท่องเที่ยว

## อ้างอิง

## แหล่งข้อมูลอื่น

* รายชื่อคณะกรรมการทั้งหมดภายใต้คณะกรรมการยุทธศาสตร์ซอฟต์พาวเวอร์แห่งชาติ

หมวดหมู่:โครงการของรัฐบาลไทย
สมบัติมาร์คอฟ

[thumb|[การเคลื่อนที่แบบบราวน์ ซึ่งเป็นตัวอย่างหนึ่งที่มีสมบัติมาร์คอฟ]]
**สมบัติมาร์คอฟ** (Markov property) เป็นสมบัติแบบหนึ่งของกระบวนการเฟ้นสุ่มในทฤษฎีความน่าจะเป็น สมบัตินี้มีแสดงถึงว่า การแจกแจงความน่าจะเป็นมีเงื่อนไขของสถานะในอนาคตของกระบวนการนั้นขึ้นอยู่กับสถานะปัจจุบันเท่านั้น ไม่ได้ขึ้นอยู่กับสถานะในอดีตใด ๆ นั่นคือ เมื่อพิจารณาจากสถานะที่ผ่านมา สถานะปัจจุบัน (เส้นทางของกระบวนการ) มีความเป็นอิสระมีเงื่อนไข

ชื่อสมบัตินี้ตั้งชื่อตามนักคณิตศาสตร์ชาวรัสเซีย อันเดรย์ มาร์คอฟ

กระบวนการเฟ้นสุ่มที่มีสมบัติมาร์คอฟเรียกว่า กระบวนการมาร์คอฟ และในกรณีที่ตัวแปรสถานะมีค่าไม่ต่อเนื่องจะเรียกว่าเป็น ลูกโซ่มาร์คอฟ

คำว่า "สมมุติฐานมาร์คอฟ" ใช้เพื่ออธิบายแบบจำลองซึ่งสมมุติว่ามีสมบัติมาร์คอฟ เช่น แบบจำลองมาร์คอฟซ่อนเร้น

## ภาพรวม

ในทางคณิตศาสตร์ ถ้ากระบวนการเฟ้นสุ่ม *X* (*t*) ซึ่ง *t* > 0 มีสมบัติมาร์คอฟ จะได้ว่า

: \mathrm{Pr}\big[X(t+h) = y \,|\, X(s) = x(s), \forall s \leq t\big] = \mathrm{Pr}\big[X(t+h) = y \,|\, X(t) = x(t)\big], \quad \forall h > 0

สำหรับกระบวนการมาร์คอฟที่เป็นแบบเวลาเอกพันธุ์จะได้ว่า

: \mathrm{Pr}\big[X(t+h) = y \,|\, X(t) = x\big] = \mathrm{Pr}\big[X(h) = y \,|\, X(0) = x\big], \quad \forall t, h > 0

หากไม่เป็นเช่นนั้น ก็อาจกล่าวได้ว่าเป็นแบบเวลาไม่เอกพันธุ์ กระบวนการมาร์คอฟแบบเวลาเอกพันธุ์โดยทั่วไปจะง่ายกว่ากระบวนการแบบไม่เอกพันธุ์ และถือเป็นประเภทที่สำคัญที่สุดของกระบวนการมาร์คอฟ

ในความเป็นจริง สิ่งที่ไม่ใช่กระบวนการมาร์คอฟก็อาจถูกแสดงออกเป็นกระบวนการมาร์คอฟได้โดยการขยายต่อแนวคิดของ "สถานะปัจจุบัน" และ "อนาคต" ตัวอย่างเช่น สมมติว่า *X* เป็นกระบวนการที่ไม่ใช่แบบมาร์คอฟ ในที่นี้ ให้ช่วงเวลาระหว่างสถานะใน *X* เป็นแต่ละสถานะของกระบวนการ *Y* ซึ่งสามารถแสดงเป็นตัวเลขได้ดังนี้

: Y(t) = \big\{ X(s): s \in [a(t), b(t)] \, \big\}

ถ้า *Y* มีสมบัติมาร์คอฟ ก็ถือว่านี่เป็นการอธิบายในรูปมาร์คอฟของ *X* ในกรณีนี้ *X* เรียกว่า**กระบวนการมาร์คอฟอันดับสอง** (second-order Markov process) และ กระบวนการมาร์คอฟอันดับสูงก็ถูกกำหนดในทำนองเดียวกัน

ตัวอย่างของการทำให้กระบวนการที่ไม่ใช่มาร์คอฟแสดงเป็นแบบมาร์คอฟ เช่น เส้นค่าเฉลี่ยเคลื่อนที่ ซึ่ง แสดงค่าเฉลี่ยเคลื่อนที่ในรูปของอนุกรมเวลา

กระบวนการมาร์คอฟที่รู้จักกันดีที่สุดคือ ลูกโซ่มาร์คอฟ แต่ก็ยังมีกระบวนการอื่น ๆ มากมาย นอกจากนี้แล้ว การเคลื่อนที่แบบบราวน์ ก็มีสมบัติมาร์คอฟด้วย

## อ้างอิง

หมวดหมู่:อันเดรย์ มาร์คอฟ
หมวดหมู่:ทฤษฎีความน่าจะเป็น
หมวดหมู่:แบบจำลองมาร์คอฟ